
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 69
                                                             din 26 martie 2020
privind modificarea tarifelor pentru serviciile de utilităţi, specifice serviciului de salubrizare, derulate de S.C. Schuster Ecosal S.R.L., conform contractului de concesiune nr. 22.161/891/23.10.2012

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 8.823/26.03.2020 şi la Consiliul Local Sighișoara cu nr. 8.883/26.03.2020, de referatul de aprobare, înregistrat cu nr. 8.822/26.03.2020, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Văzând contractul de concesiune nr. 22.161/891/23.10.2012, încheiat între Municipiul Sighișoara, în calitate de concedent și S.C. Schuster Ecosal S.R.L., în calitate de concesionar, având ca obiect prestarea serviciului public de salubrizare în aria administrativ - teritorială a Municipiului Sighișoara;

Având în vedere prevederile art. 9 alin. (2) lit. d) din Legea nr. 51/2006, Legea serviciilor comunitare de utilităţi publice, republicată, cu modificările şi completările ulterioare;

Ţinând cont de prevederile art. 13 alin. (1) din Normele metodologice de stabilire, ajustare sau modificare a tarifelor pentru activităţile specifice serviciului de salubrizare a localităţilor, aprobate prin Ordinul nr. 109/2007 al Autorităţii Naţionale de Reglementare pentru Serviciile Comunitare de Utilități Publice;
Având în vedere prevederile art. 15 din Regulamentul - cadru al serviciului de salubrizare a localităţilor, aprobat prin Ordinul nr. 82/2015 al Autorităţii Naţionale de Reglementare pentru Serviciile Comunitare de Utilități Publice, cu modificările și completările ulterioare;

Văzând prevederile art. 6 alin. (1) lit. k) din Legea nr. 101/2006, Legea serviciului de salubrizare a localităţilor, republicată, cu modificările şi completările ulterioare;

Ținând cont de prevederile art. 50 și art. 51 alin. (1) din Anexa nr. 1 - ”Măsuri de primă urgență cu aplicabilitate directă” din Decretul nr. 195 din 16 martie 2020 privind instituirea stării de urgență pe teritoriul României;

Văzând prevederile art. 7 alin. (2), art. 9 alin. (1) și art. 26 alin. (2) din Ordonanța de Urgență a Guvernului nr. 1/1999 privind regimul stării de asediu și regimul stării de urgență, cu modificările și completările ulterioare;

 Luând în considerare prevederile Hotărârii Comitetului Local pentru Situații de Urgență nr. 2 din 16.03.2020 privind aprobarea unor măsuri pentru gestionarea bolilor înalt contagioase (Coronavirus SARS – CoV – 2) pe teritoriul Municipiului Sighișoara, ca urmare a instituirii stării de urgență;
Având în vedere prevederile Hotărârii Consiliului Local Sighișoara nr. 3 din 20 ianuarie 2020 privind modificarea tarifelor pentru serviciile de utilităţi, specifice serviciului de salubrizare, derulate de S.C. Schuster Ecosal S.R.L., conform contractului de concesiune nr. 22.161/891/23.10.2012;

Văzând și solicitarea cu nr. 453/25.03.2020 a S.C. Schuster Ecosal S.R.L., înregistrată la Municipiul Sighișoara cu nr. 8.731/25.03.2020, cu referire la modificarea tarifelor pentru serviciile de utilităţi, specifice serviciului de salubrizare, derulate de S.C. Schuster Ecosal S.R.L., conform contractului de concesiune numărul 22.161 /891/23.10.2012;

Având în vedere prevederile Legii nr. 52/2003 privind transparența decizională în administrația publică, republicată, cu precădere cele ale art. 7 alin. (13) din aceasta;
Având în vedere Raportul de specialitate al Serviciului Tehnic, Investiţii - Urmărire Contracte, Monitorizare Servicii de Utilităţi Publice, înregistrat cu nr. 8.824/X/26.03.2020, prin care se propune modificarea tarifelor pentru serviciile de utilităţi, specifice serviciului de salubrizare, derulate de S.C. Schuster Ecosal S.R.L., conform contractului de concesiune nr. 22.161/891/23.10.2012;
Având în vedere avizele favorabile ale comisiilor de buget și juridică;
În temeiul  art. 129 alin. (2), lit. „d”,  alin. (7), lit. „n”, alin. (14), art. 139, alin. (1) și a art. 196, alin. (1), lit. „a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,
   H O T Ă R Ă Ş T E :

Art. 1. Se aprobă modificarea tarifelor pentru serviciile de utilităţi, specifice serviciului de salubrizare, derulate de către S.C. Schuster Ecosal S.R.L., în Municipiul Sighişoara, potrivit contractului de concesiune nr. 22.161/891/23.10.2012, conform anexei nr. 1 la prezenta hotărâre.
Art. 2. Modificarea tarifelor prevăzute în anexa nr. 1 la prezenta hotărâre vizează tarifele de la rubricile nr. 12 și 15 din Anexa nr. 1 la Contractul de concesiune nr. 22.161/891/23.10.2012, anexă care a fost aprobată prin Hotărârea Consiliului Local Sighișoara nr. 3/20.01.2020 și completarea acestei anexe cu un nou tarif – tarif dezinfecție, care va deveni rubrica nr. 30.
Art. 3. Tarifele serviciilor de utilități, specifice serviciului de salubrizare, derulate de către S.C. Schuster Ecosal S.R.L., în Municipiul Sighișoara, conform contractului de concesiune nr. 22.161/891/23.10.2012, de la rubricile nr. 1 - 11, 13 - 14 și 16 - 29 din Anexa nr. 1 la Contractul de concesiune numărul 22.161/891/23.10.2012, anexă care a fost aprobată prin Hotărârea Consiliului Local Sighișoara nr. 3/20.01.2020, rămân valabile.
Art. 4. Date fiind prevederile amintite mai sus, se aprobă tarifele pentru serviciile de utilități, specifice serviciului de salubrizare, derulate de către S.C. Schuster Ecosal S.R.L., în Municipiul Sighișoara, în forma actualizată, conform anexei nr. 2 la prezenta hotărâre, care constituie Anexa nr. 1 la Contractul de concesiune nr. 22.161/891/23.10.2012.
Art. 5. Prevederile art. 5 din Hotărârea Consiliului Local Sighișoara nr. 205/09.10.2018, rămân neschimbate, fiind valabile, urmând a fi aplicate în consecință.
Art. 6. Cu data adoptării prezentei hotărâri, orice alte prevederi contrare, incidente în speță, se abrogă.
Art. 7. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Viceprimarul Municipiului Sighişoara, Biroul Buget, Contabilitate, Salarizare – Direcția Economică, Serviciul Tehnic, Investiţii - Urmărire Contracte, Monitorizare Servicii de Utilităţi Publice din cadrul Municipiului Sighișoara și operatorul de salubritate.
Art. 8. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Șoneriu Mihai - Marcel                                    Contrasemnează pentru legalitate

                                                                                               SECRETARUL GENERAL al municipiului,
                                                                                                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  2 ex. Serviciul Tehnic, Investiţii - Urmărire Contracte, Monitorizare Servicii de Utilităţi Publice;

  1 ex. Biroul Buget, Contabilitate, Salarizare – Direcția Economică;

  1 ex. S.C. Schuster Ecosal S.R.L. – operatorul de salubritate.
10 ex.

B.A.                  
